# DHIF-Sportsskolen i Aalborg, den 27. juni – 30. juni 2016.

Du inviteres hermed til 4 dages sportsskole med masser af idræt, aktiviteter, sjov og ballade - sammen med andre børn og unge i skolealderen.

**Hvad er en Sportsskole:**

Sportsskolen er et idrætstilbud i sommerferien for børn og unge med et handicap.

Her oplever man idræt og fællesskab. Det er sjov og leg. Det er liv og læring

**Tid og Sted:**

Sportsskolen afholdes på Løvvang Skolen, Løvbakken 6, 9400 Nørresundby.

Uge 26 - mandag til og med torsdag, hver dag kl.9.00-15.00.

**Idrætterne:**

På Sportsskolen skal du vælge én idræt, som du har lyst til at deltage i hver formiddag.

* Fodbold. Brug af hjælpemidler ikke muligt
* TaeKwonDo Selvforsvar
* Vild med dansRytmik og bevægelse
* Atletik Dyrk sport i naturen

***NB!***

*Idrætsholdene oprettes ved minimum 6 deltagere.*

Hver eftermiddag har vi særskilt **Aktivitetsprogram**, hvor du får mulighed for at KOMME OG PRØVE noget helt andet, og lære flere af de andre deltagere, at kende.

**Hvem kan deltage:**

Alle børn og unge i skolealderen fra ca. 7-17 år med et handicap eller funktionsnedsættelse kan deltage i Sportsskolen.

Du kan tilmelde dig som enkeltperson eller sammen med din SFO/DUS eller fritidsinstitution.

Vi har god normering med ca. 6 børn pr. instruktør.

Du skal have **din egen hjælper med**, hvis har brug for hjælp til:

* Toiletbesøg
* Omklædning
* Spisning
* Hvis du har særlige udfordringer, som giver dig problemer med at være sammen med andre børn

Har du ledsager med (personlig hjælper, forældre eller pædagogisk personale), forventer vi, at de møder omklædte og klar til at være med i idrætterne/aktiviteterne – hvis der bliver behov for det!

Hver formiddag og eftermiddag starter og slutter vi i fællesskab

**Mad og drikke:**

Vi serverer en sund og varieret menu hver dag. Desuden en grovbolle om formiddagen og frugt om eftermiddagen. Der er vand og saft til alle samt kaffe og te hele dagen til ledsagerne.

Evt. Specialkost skal medbringes

**Fotografering til offentliggørelse**

Vi tager masser af billeder på sportsskolen. Vi bruger billederne i I.H.Aalborg - og i DHIF-regi. Vi inviterer pressen (forskellige medier, både aviser og TV) – og håber på Medie-besøg med omtaler og rapportager til følge…

**Pris:**

Prisen for deltagerne er kr. 600,- og inkluderer forplejning og en smart sportsskole T-shirt samt drikkedunk

Prisen for ledsagere er kr. 150,- og inkluderer forplejning samt kaffe og te

Betaling sker ved bankoverførsel eller ved EAN opkrævning – efter du har modtaget ”autosvar” med oplysningerne i.

Vi kan optage 80 deltagere.

**Pladserne fordeles efter ”først til mølle” princippet**.

**Økonomisk støtte:**

DHIF bidrager økonomisk og praktisk til Sportsskolen.

I.H.Aalborg ansøger donationer og sponsorater lokalt.

**Program, *foreløbigt:***

|  |  |  |  |  |
| --- | --- | --- | --- | --- |
| **Tid** | **Mandag** | **Tirsdag** | **Onsdag** | **Torsdag** |
|  9.00 -12.00  | Velkomst Linieidrætter | GodmorgenLinieidrætter | GodmorgenLinieidrætter | GodmorgenLinieidrætter |
| 12.00 – 12.45 | Frokost | Frokost  | Frokost  | Frokost  |
| 13.00 - 15.00 | Fælles aktiviteterTak for i dag | Fælles aktiviteterTak for i dag | Fælles aktiviteterTak for i dag | Fælles afslutningTak for i år |

**Arrangører:**

Sportsskolen arrangeres af Idrætsforeningen for Handicappede i Aalborg (I.H.Aalborg) i samarbejde med Dansk Handicap Idræts-Forbund (DHIF).

**Kontaktoplysninger:**

Sportsskoleleder

***Gitta Thorup Sørensen***,

Telefon: 98 16 72 82 (tirsdag og torsdag kl 10-14)

E-mail: gitta@ihaalborg.dk

**eller**

Idrætskonsulent i DHIF-Team Nord:

***Jørn Erik Simonsen*,**

Telefon: 20 77 57 59

E-mail: jorn.erik.simonsen@dhif.dk

**Tilmelding senest 15. maj**

**Vi glæder os til at se dig!**